HRW ກ່າວວ່າ ມຽນມາສະແດງ ຮ່ອງຮອຍຫລາຍຢ່າງ ໃຫ້ເຫັນ ໃນການປະຕິຮູບດ້ານສິດທິມະນຸດ
ຢ່າງໃດກໍຕາມ ກຸ່ມປົກປ້ອງສິດທິມະນຸດສາກົນ ກ່າວວ່າ ມຽນມາຍັງຈະຕ້ອງໄດ້ແກ້ໄຂ ບັນຫາການລະເມີດສິດທິມະນຸດ ທີ່ຮ້າຍແຮງຫລາຍຢ່າງຢູ່.
ກຸ່ມປົກປ້ອງສິດທິມະນຸດສາກົນກຸ່ມນຶ່ງກ່າວວ່າ ມຽນມາໄດ້ສະແດງໃຫ້ເຫັນຮ່ອງຮອຍ ຫລາຍຢ່າງ ກ່ຽວກັບການປະຕິຮູບໃນປີ 2011 ນັ້ນແຕ່ກໍຍັງບໍ່ທັນໄດ້ແກ້ໄຂການລະ ເມີດສິດທິທີ່ຮ້າຍແຮງໃນປະເທດເທື່ອ ຢູ່ໃນລາຍງານປະຈໍາປີທີ່ເປີດເຜີຍໃຫ້ຮູ້ໃນວັນອາທິດວານນີ້ ກຸ່ມປົກປ້ອງສິດທິມະນຸດ Human Rights Watch ທີ່ມີຫ້ອງການຢູ່ນະຄອນນີວຢອກ ໄດ້ຍ້ອງຍໍມຽນມາທີ່ໄດ້ ປ່ອຍພວກນັກໂທດການເມືອງ ຫລາຍຮ້ອຍຄົນ ແຕ່ກໍຮຽກຮ້ອງໃຫ້ມີການດໍາເນີນຂັ້ນ ຕອນທີ່ເປັນອິດສະລະ ເພື່ອປະເມິນສະພາບການແລະສະຖານທີ່ກັກຂັງພວກນັກໂທດ ຄົນອື່ນໆ ລາຍງານກ່າວວ່າ ໂດຍສະເພາະແລ້ວ ແມ່ນມຽນມາບໍ່ໄດ້ຍຸດຕິການລະເມີດສິດທິ ທີ່ ພົວພັນກັບບັນຫາຂັດແຍ່ງພົນລະເຮືອນທີ່ດໍາເນີນມາເປັນເວລາດົນນານໃນຂົງເຂດຊົນ ເຜົ່າຕ່າງໆ ນອກນັ້ນ ລາຍງານສະບັບນີ້ຍັງກ່າວຫາພວກທະຫານມຽນມາວ່າ ທໍາການ ທາລຸນນະກໍາ ຂົ່ມຂືນຊໍາເລົາ ໃຊ້ແຮງງານແບບບັງຄັບແລະໃຊ້ລູກລະເບີດຝັງດິນນໍາ ລັດຖະບານມຽນມາໄດ້ບັນລຸຂໍ້ຕົກລົງຢຸດຍິງກັບຫລາຍຊົນເຜົ່າ ຮວມທັງຂໍ້ຕົກລົງສະບັບ ນຶ່ງໃນຕົ້ນເດືອນນີ້ກັບກຸ່ມກະບົດຊາວກະຫລ່ຽງ ທ່ານນາງຮີນລາຣີ ຄລິນຕັນ ລັດຖະມົ ນຕີການຕ່າງປະເທດສະຫະລັດ ໄດ້ກ່າວໃນລະຫວ່າງການຢ້ຽມຢາມມຽນມາໃນປີແລ້ວນີ້ວ່າ ການຕົກລົງຢຸດຍິງກັນແບບ ນັ້ນ ຈະຊ່ອຍແຜ້ວທາງໃຫ້ມີຂໍ້ຕົກລົງກັນກັບລັດຖະບານກຸງວໍຊິງຕັນ ເພື່ອຜ່ອນຄາຍການ ລົງໂທດທາງດ້ານເສດຖະກິດຕໍ່ມຽນມາ ທີ່ໄດ້ປະກາດໃຊ້ໃນລະຫວ່າງການຄອງອໍານາດ ຂອງພວກທະຫານມາເປັນເວລາຫລາຍທົດສະວັດນັ້ນ ກຸ່ມປົກປ້ອງສິດທິມະນຸດ Human Rights Watch ຮຽກຮ້ອງໃຫ້ມຽນມາປ່ອຍພວກນັກ ໂທດການເມືອງທັງໝົດ ຍຸດຕິວັດທະນະທໍາແຫ່ງການຍົກເວ້ນໂທດໃຫ້ພວກເຈົ້າໜ້າທີ່ ແລະສະແດງໃຫ້ຜ່ານການກະທໍາວ່າ ຕົນເຄົາລົບນັບຖືສິດທິມະນຸດ